title: Regulamentul de punere în aplicare (UE) nr. 372/2011 al Comisiei din 15 aprilie 2011 de fixare a limitei cantitative pentru exporturile de zahăr și izoglucoză peste cotă până la sfârșitul anului de comercializare 2011/2012

text:
               16.4.2011

               RO

               Jurnalul Oficial al Uniunii Europene

               L 102/8

         REGULAMENTUL DE PUNERE ÎN APLICARE (UE) NR. 372/2011 AL COMISIEI
   din 15 aprilie 2011
   de fixare a limitei cantitative pentru exporturile de zahăr și izoglucoză peste cotă până la sfârșitul anului de comercializare 2011/2012
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 61 primul paragraf litera (d), coroborat cu articolul 4,
   întrucât:

               (1)

               În conformitate cu articolul 61 primul paragraf litera (d) din Regulamentul (CE) nr. 1234/2007, zahărul sau izoglucoza produse în surplus față de cotele menționate la articolul 56 din regulamentul menționat pot fi exportate numai în limita cantitativă care urmează să fie fixată.

               (2)

               Regulamentul (CE) nr. 951/2006 al Comisiei (2) stabilește normele de aplicare pentru exporturile peste cotă, în special în ceea privește eliberarea licențelor de export. Totuși, limita cantitativă trebuie să fie fixată pentru fiecare an de comercializare, ținând seama de eventualele oportunități de pe piețele de export.

               (3)

               Exporturile din Uniune reprezintă o parte importantă din activitatea economică a anumitor producători de zahăr și izoglucoză din Uniune, care și-au creat piețe tradiționale în afara Uniunii. Exporturile de zahăr și izoglucoză spre piețele respective ar putea fi viabile din punct de vedere economic și fără acordarea de restituiri la export. În acest scop, este necesară fixarea unei limite cantitative pentru exporturile de zahăr și izoglucoză peste cotă, astfel încât producătorii din UE în cauză să poată continua să își aprovizioneze piețele tradiționale.

               (4)

               Pentru anul de comercializare 2011/2012, se estimează că fixarea inițială a limitei cantitative pentru exporturile de zahăr peste cotă la 650 000 de tone echivalent zahăr alb, respectiv 50 000 de tone de substanță uscată pentru izoglucoză peste cotă, ar corespunde cererii de pe piață.

               (5)

               Prețurile zahărului pe piața mondială s-au menținut în mod constant la un nivel ridicat din octombrie 2010, iar previziunile privind prețurile pe piața mondială bazate pe piețele la termen de la Londra și New York indică menținerea unui preț ridicat pe piața mondială pe parcursul anului 2011 și ulterior. În consecință este dificil să se obțină estimări fiabile cu privire la cantitățile care vor fi eventual importate în Uniune. Experiența dobândită în anul de comercializare 2010/2011 arată că au trebuit eliberate anumite cantități de zahăr peste cotă pe piața internă pentru a se asigura aprovizionarea corespunzătoare a pieței din Uniune. În consecință, este necesar ca exporturile peste cotă să se poată face începând de la 1 ianuarie 2012, dată la care vor fi disponibile informații mai precise cu privire la situația reală a aprovizionării în Uniune.

               (6)

               Exporturile de zahăr din Uniune către anumite destinații apropiate și către țările terțe care aplică produselor din Uniune un tratament preferențial la import se află, în prezent, într-o poziție concurențială deosebit de favorabilă. Având în vedere inexistența unor instrumente adecvate de sprijin reciproc în lupta împotriva neregulilor, este necesar să se excludă anumite destinații apropiate din rândul destinațiilor eligibile, pentru a reduce la minimum riscul de fraudă și pentru a preveni orice abuz legat de reimportarea sau reintroducerea în Uniune a zahărului peste cotă.

               (7)

               Având în vedere riscurile mai scăzute estimate pentru eventualele fraude referitoare la izoglucoză, dată fiind natura produsului, nu este necesară restricționarea destinațiilor eligibile pentru exportul de izoglucoză peste cotă.

               (8)

               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   Fixarea limitei cantitative pentru exporturile de zahăr peste cotă
   (1)   Pentru anul de comercializare 2011/2012, care durează de la 1 octombrie 2011 până la 30 septembrie 2012, limita cantitativă menționată la articolul 61 primul paragraf litera (d) din Regulamentul (CE) nr. 1234/2007 este de 650 000 de tone pentru exporturile fără restituire de zahăr alb peste cotă încadrat la codul NC 1701 99.
   (2)   Exporturile efectuate în limita cantitativă fixată la alineatul (1) sunt autorizate pentru toate destinațiile, cu excepția următoarelor:

               (a)

               țări terțe: Andora, Liechtenstein, Sfântul Scaun (Cetatea Vaticanului), San Marino, Croația, Bosnia și Herțegovina, Serbia (3), Muntenegru, Albania și Fosta Republică Iugoslavă a Macedoniei;

               (b)

               teritorii ale statelor membre care nu fac parte integrantă din teritoriul vamal al Uniunii: Insulele Feroe, Groenlanda, insula Heligoland, Ceuta, Melilla, comunele Livigno și Campione d’Italia și zonele din Republica Cipru în care Guvernul Republicii Cipru nu exercită un control efectiv;

               (c)

               teritorii europene ale căror relații externe sunt gestionate de un stat membru, dar care nu fac parte integrantă din teritoriul vamal al Uniunii: Gibraltar.

         Articolul 2
   Fixarea limitei cantitative pentru exporturile de izoglucoză peste cotă
   (1)   Pentru anul de comercializare 2011/2012, care durează de la 1 octombrie 2011 până la 30 septembrie 2012, limita cantitativă menționată la articolul 61 primul paragraf litera (d) din Regulamentul (CE) nr. 1234/2007 este de 50 000 de tone de substanță uscată pentru exporturile fără restituire de izoglucoză peste cotă încadrată la codurile NC 1702 40 10, 1702 60 10 și 1702 90 30.
   (2)   Exporturile produselor menționate la alineatul (1) sunt autorizate numai în cazul în care îndeplinesc condițiile stabilite la articolul 4 din Regulamentul (CE) nr. 951/2006.
   Articolul 3
   Intrare în vigoare
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
   Se aplică de la 1 ianuarie 2012.
   Expiră la 30 septembrie 2012.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 aprilie 2011.

            Pentru Comisie

            Președintele

         José Manuel BARROSO

      (1)  JO L 299, 16.11.2007, p. 1.

      (2)  JO L 178, 1.7.2006, p. 24.

      (3)  Inclusiv Kosovo, în conformitate cu Rezoluția nr. 1244 a Consiliului de Securitate al Organizației Națiunilor Unite din 10 iunie 1999.


title: Regulamentul de punere în aplicare (UE) nr. 165/2013 al Comisiei din 22 februarie 2013 de stabilire în avans, pentru 2013, a valorii ajutorului pentru depozitarea privată a untului

text:
               23.2.2013

               RO

               Jurnalul Oficial al Uniunii Europene

               L 51/11

      REGULAMENTUL DE PUNERE ÎN APLICARE (UE) NR. 165/2013 AL COMISIEI

   din 22 februarie 2013
   de stabilire în avans, pentru 2013, a valorii ajutorului pentru depozitarea privată a untului
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 43 literele (a) și (d) coroborat cu articolul 4,
   întrucât:

               (1)

               Articolul 28 din Regulamentul (CE) nr. 1234/2007 prevede acordarea unui ajutor pentru depozitarea privată a untului.

               (2)

               Evoluția prețurilor și a stocurilor de unt indică un dezechilibru al pieței care poate fi eliminat sau redus prin depozitarea sezonieră. Având în vedere actuala situație a pieței, este oportun să se acorde ajutor pentru depozitarea privată a untului începând de la 1 martie 2013.

               (3)

               Regulamentul (CE) nr. 826/2008 al Comisiei din 20 august 2008 de stabilire a normelor comune de acordare a ajutorului pentru depozitarea privată a anumitor produse agricole (2) a stabilit norme comune pentru implementarea unei scheme de ajutoare pentru depozitarea privată.

               (4)

               În temeiul articolului 6 din Regulamentul (CE) nr. 826/2008, un ajutor stabilit în avans trebuie acordat în conformitate cu normele și condițiile detaliate prevăzute în capitolul III din regulamentul respectiv.

               (5)

               În conformitate cu articolul 29 din Regulamentul (CE) nr. 1234/2007, valoarea ajutorului se stabilește având în vedere cheltuielile de depozitare și evoluția previzibilă a prețurilor pentru untul proaspăt și pentru untul depozitat.

               (6)

               Este oportun să se stabilească un ajutor pentru costurile de intrare și de ieșire a produselor în cauză, precum și pentru costurile zilnice de depozitare la rece și costurile financiare.

               (7)

               Pentru a facilita implementarea prezentei măsuri luând în considerare practicile existente în statele membre, ajutorul trebuie să se refere numai la produsele care au fost depozitate în întregime. În consecință, trebuie să se prevadă o derogare de la articolul 7 alineatul (3) din Regulamentul (CE) nr. 826/2008.

               (8)

               Din motive de eficiență și simplificare administrativă, în cazul în care informațiile cerute în legătură cu detaliile depozitării sunt deja incluse în cererea de ajutor, este oportun să se renunțe, după încheierea contractului, la cererea de notificare a acelorași informații, prevăzută la articolul 20 primul paragraf litera (a) din Regulamentul (CE) nr. 826/2008.

               (9)

               Din motive de simplificare și de eficiență logistică, trebuie să li se permită statelor membre să renunțe la obligația de a indica numărul de contract pe fiecare unitate depozitată în cazul în care numărul de contract este înscris în registrul depozitului.

               (10)

               Din motive de eficiență și de simplificare administrativă, ținând seama de situația specială a depozitării untului, controalele prevăzute la articolul 36 alineatul (6) din Regulamentul (CE) nr. 826/2008 trebuie efectuate în cazul a cel puțin jumătate din numărul de contracte. În consecință, trebuie prevăzută o derogare de la respectivul articol.

               (11)

               Regulamentul (CE) nr. 792/2009 al Comisiei din 31 august 2009 de stabilire a normelor detaliate pentru comunicarea Comisiei de către statele membre a informațiilor și documentelor cu privire la implementarea organizării comune a piețelor, la sistemul de plăți directe, la promovarea produselor agricole și la regimul aplicabil regiunilor ultraperiferice și insulelor mici din Marea Egee (3) stabilește normele comune pentru notificarea către Comisie a informațiilor și a documentelor de către autoritățile competente din statele membre. Normele respective includ, în special, obligația statelor membre de a utiliza sistemele de informare puse la dispoziție de către Comisie, precum și validarea drepturilor de acces ale autorităților sau ale persoanelor autorizate să trimită notificări. În plus, regulamentul respectiv stabilește principii comune aplicabile sistemelor de informare, astfel încât să se garanteze autenticitatea, integritatea și lizibilitatea în timp a documentelor. De asemenea, aceasta prevede protecția datelor personale.

               (12)

               În temeiul Regulamentului (CE) nr. 792/2009, obligația de a utiliza sistemele de informare în conformitate cu regulamentul respectiv trebuie să fie prevăzută în regulamentele care stabilesc o obligație specifică de notificare.

               (13)

               Comisia a elaborat un sistem de informare care permite gestionarea electronică a documentelor și a procedurilor în cadrul procedurilor sale interne de lucru și al relațiilor sale cu autoritățile implicate în politica agricolă comună.

               (14)

               Se consideră că obligațiile de notificare pentru depozitarea privată a untului pot fi îndeplinite prin acest sistem în conformitate cu Regulamentul (CE) nr. 792/2009, în special cele prevăzute la articolul 35 din Regulamentul (CE) nr. 826/2008.

               (15)

               Din motive de claritate, prezentul regulament trebuie să expire la data limită prevăzută pentru finalul perioadei de depozitare contractuală.

               (16)

               Măsurile prevăzute în prezentul regulament sunt conforme cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   (1)   Prezentul regulament prevede acordarea ajutorului pentru depozitarea privată a untului sărat și nesărat, menționat la articolul 28 litera (a) din Regulamentul (CE) nr. 1234/2007, în cazul contractelor încheiate începând cu 1 martie 2013.
   (2)   Se aplică dispozițiile Regulamentului (CE) nr. 826/2008, cu excepția cazului în care prezentul regulament conține dispoziții contrare.
   Articolul 2
   Unitatea de măsură menționată la articolul 16 alineatul (2) litera (c) din Regulamentul (CE) nr. 826/2008 este „lotul de depozitare”, care corespunde unei cantități din produsele la care se referă prezentul regulament, cu greutatea de cel puțin o tonă și cu compoziția și calitatea omogene, produsă în aceeași fabrică și depozitată în aceeași zi în același depozit.
   Articolul 3
   (1)   Prin derogare de la articolul 7 alineatul (3) din Regulamentul (CE) nr. 826/2008, cererile se referă numai la produsele care au fost depozitate în întregime.
   (2)   Articolul 20 primul paragraf litera (a) din Regulamentul (CE) nr. 826/2008 nu se aplică.
   (3)   Statele membre pot renunța la obligația de a indica numărul de contract, menționată la articolul 22 alineatul (1) litera (e) din Regulamentul (CE) nr. 826/2008, cu condiția ca șeful depozitului să își ia angajamentul de a înscrie numărul de contract în registrul menționat la punctul III din anexa I la regulamentul respectiv.
   (4)   Prin derogare de la articolul 36 alineatul (6) din Regulamentul (CE) nr. 826/2008, la finalul perioadei de depozitare contractuală, autoritatea de control verifică prin eșantionare, pe parcursul întregii perioade de retragere cuprinsă între august 2013 și februarie 2014, greutatea și identificarea untului din depozit în cazul a cel puțin jumătate din numărul de contracte.
   Articolul 4
   (1)   Valoarea ajutorului pentru produsele menționate la articolul 1 este de:

               —

               14,88 EUR pe tonă de produs depozitat pentru costurile de depozitare fixe;

               —

               0,25 EUR pe tonă pe zi de depozitare contractuală.

         (2)   Intrarea în depozitare contractuală are loc în perioada 1 martie-15 august 2013. Retragerea din depozit poate avea loc numai începând cu 16 august 2013. Depozitarea contractuală se încheie în ziua precedentă datei retragerii din depozit sau cel târziu în ultima zi a lunii februarie din anul următor anului de intrare în depozitare.
   (3)   Ajutorul se poate acorda numai dacă perioada de depozitare contractuală este cuprinsă între 90 și 210 zile.
   Articolul 5
   (1)   Statele membre notifică Comisiei:

               (a)

               până în fiecare zi de marți, pentru săptămâna precedentă, cantitățile pentru care au fost încheiate contracte, precum și cantitățile de produse pentru care au fost depuse cereri pentru încheierea contractelor, în conformitate cu articolul 35 alineatul (1) litera (a) din Regulamentul (CE) nr. 826/2008;

               (b)

               nu mai târziu de sfârșitul fiecărei luni, pentru luna precedentă, informațiile cu privire la stocurile necesare în conformitate cu articolul 35 alineatul (1) litera (b) din Regulamentul (CE) nr. 826/2008.

         (2)   Notificările menționate la alineatul (1) se efectuează în conformitate cu Regulamentul (CE) nr. 792/2009.
   Articolul 6
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Acesta expiră la 28 februarie 2014.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 februarie 2013.

            Pentru Comisie

            Președintele

         José Manuel BARROSO

      (1)  JO L 299, 16.11.2007, p. 1.

      (2)  JO L 223, 21.8.2008, p. 3.

      (3)  JO L 228, 1.9.2009, p. 3.


title: Regulamentul de punere în aplicare (UE) nr. 389/2011 al Comisiei din 19 aprilie 2011 privind autorizarea unui preparat enzimatic de endo-1,4-beta-xilanază, subtilizină și alfa-amilază ca aditiv furajer destinat găinilor ouătoare (titularul autorizației: Danisco Animal Nutrition)  Text cu relevanță pentru SEE

text:
               20.4.2011

               RO

               Jurnalul Oficial al Uniunii Europene

               L 104/7

         REGULAMENTUL DE PUNERE ÎN APLICARE (UE) NR. 389/2011 AL COMISIEI
   din 19 aprilie 2011
   privind autorizarea unui preparat enzimatic de endo-1,4-beta-xilanază, subtilizină și alfa-amilază ca aditiv furajer destinat găinilor ouătoare (titularul autorizației: Danisco Animal Nutrition)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:

               (1)

               Regulamentul (CE) nr. 1831/2003 prevede autorizarea utilizării aditivilor destinați hranei animalelor și prezintă motivele și procedurile de acordare a unei astfel de autorizații.

               (2)

               În conformitate cu articolul 7 din Regulamentul (CE) nr. 1831/2003, a fost depusă o cerere pentru autorizarea unui preparat enzimatic de endo-1,4-beta-xilanază produs de Trichoderma reesei ATCC PTA 5588, subtilizină produsă de Bacillus subtilis ATCC 2107 și alfa-amilază produsă de Bacillus amyloliquefaciens ATCC 3978. Cererea respectivă a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.

               (3)

               Cererea se referă la autorizarea unui preparat enzimatic de endo-1,4-beta-xilanază, subtilizină și alfa-amilază ca aditiv furajer destinat găinilor ouătoare, în vederea clasificării în categoria de aditivi „aditivi zootehnici”.

               (4)

               Utilizarea preparatului de endo-1,4-beta-xilanază, subtilizină și alfa-amilază a fost autorizată pentru zece ani în cazul puilor pentru îngrășare, al rațelor și al curcanilor pentru îngrășat prin Regulamentul (CE) nr. 1087/2009 al Comisiei (2).

               (5)

               În avizul său din 7 decembrie 2010 (3), Autoritatea Europeană pentru Siguranța Alimentară (denumită în continuare „autoritatea”) a concluzionat că preparatul enzimatic de endo-1,4-beta-xilanază, subtilizină și alfa-amilază, în condițiile de utilizare propuse, nu are efecte nocive asupra sănătății animale, a sănătății umane sau asupra mediului și că acest aditiv poate îmbunătăți parametrii de producție de ouă în cazul găinilor ouătoare. Autoritatea nu consideră necesară prevederea unor cerințe specifice de monitorizare ulterioară introducerii pe piață. Autoritatea a verificat, de asemenea, raportul privind metoda de analiză a aditivului în furaje, prezentat de laboratorul de referință al Uniunii Europene în materie de aditivi pentru hrana animalelor înființat prin Regulamentul (CE) nr. 1831/2003.

               (6)

               Evaluarea preparatului enzimatic de endo-1,4-beta-xilanază, subtilizină și alfa-amilază arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestui preparat ar trebui să fie autorizată, conform anexei la prezentul regulament.

               (7)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Preparatul menționat în anexă, aparținând categoriei de aditivi „aditivi zootehnici” și grupului funcțional „promotori de digestibilitate”, este autorizat ca aditiv pentru hrana animalelor în condițiile prevăzute în anexă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 aprilie 2011.

            Pentru Comisie

            Președintele

         José Manuel BARROSO

      (1)  JO L 268, 18.10.2003, p. 29.

      (2)  JO L 297, 13.11.2009, p. 4.

      (3)  The EFSA Journal, 2011; 9(1):1949.

      ANEXĂ

                  Număr de identificare al aditivului

                  Numele titularului autorizației

                  Aditiv

                  Compoziție, formulă chimică, descriere, metoda de analiză

                  Specii sau categorii de animale

                  Vârsta maximă

                  Conținut minim

                  Conținut maxim

                  Alte dispoziții

                  Sfârșitul perioadei de autorizare

                  Unități de activitate/kg de furaj complet cu un conținut de umiditate de 12 %

                     Categoria aditivilor zootehnici. Grup funcțional: promotori de digestibilitate

                  4a10

                  Danisco Animal Nutrition

                  Endo-1,4-beta-xilanază
                  EC 3.2.1.8
                  Subtilizină
                  EC 3.4.21.62
                  Alfa-amilază
                  EC 3.2.1.1

                                 Compoziția aditivului

                              Preparat de endo-1,4-beta-xilanază produsă de Trichoderma reesei (ATCC PTA 5588), de alfa-amilază produsă de Bacillus amyloliquefaciens (ATCC 3978) și de subtilizină produsă de Bacillus subtilis (ATCC 2107) în stare solidă având o activitate minimă de

                                          —

                                          endo-1,4-beta-xilanază 1 500 U (1)/g;

                                          —

                                          subtilizină 20 000 U (2)/g;

                                          —

                                          alfa-amilază 2 000 U (3)/g.

                                 Caracterizarea substanței active

                              Endo-1,4-beta-xilanază produsă de Trichoderma reesei (ATCC PTA 5588), de alfa-amilază produsă de Bacillus amyloliquefaciens (ATCC 3978) și de subtilizină produsă de Bacillus subtilis (ATCC 2107)

                                 Metode analitice
                                  (4)

                              Determinarea substanței active în aditiv, preamestecuri și hrană pentru animale:

                                          Endo-1,4-beta-xilanază: metoda colorimetrică bazată pe cuantificarea fragmentelor vopsite solubile în apă produse prin acțiunea endo-1,4-beta-xilanazei asupra substanțelor disponibile în comerț de arabinoxilan din grâu încrucișat cu azurină.

                                          Alfa-amilază: metoda colorimetrică bazată pe cuantificarea fragmentelor vopsite solubile în apă produse prin acțiunea alfa-amilazei asupra substanțelor disponibile în comerț de polimer amilaceu încrucișat cu azurină.

                                          Subtilizină: metoda colorimetrică bazată pe cuantificarea fragmentelor vopsite (azurină) solubile în apă produse prin acțiunea subtilizinei asupra substanțelor disponibile în comerț de cazeină încrucișată.

                  Găini ouătoare

                  —

                              endo-1,4-beta-xilanază
                              300 U

                              subtilizină
                              4 000 U

                              alfa-amilază
                              400 U

                  —

                              1.

                              A se menționa temperatura de depozitare, durata de conservare și stabilitatea la granulare în instrucțiunile de utilizare a aditivului.

                              2.

                              Se utilizează în furajele combinate, bogate în polizaharide amilacee și neamilacee (în special arabinoxilani și beta-glucani), de exemplu, care conțin mai mult de 40 % porumb.

                              3.

                              Din motive de siguranță: în timpul manipulării, utilizatorii trebuie să poarte mască de protecție respiratorie, ochelari de protecție și mănuși.

                  10 mai 2021

         (1)  1 U reprezintă cantitatea de enzimă care eliberează 0,5 micromol de zaharuri reductoare (măsurate în echivalenți xiloză) pe minut, pornind de la un substrat de xilan în tărâțe de ovăz reticulat la pH 5,3 și la 50 °C.

         (2)  1U este cantitatea de enzimă ce eliberează 1 micromol de compus fenolic (măsurat în echivalenți de tirozină) pe minut dintr-un substrat de cazeină, la pH 7,5 și la 40 °C.

         (3)  1 U este cantitatea de enzimă care eliberează 1 micromol de legături glucozidice pe minut dintr-un substrat de polimer amilaceu reticulat și insolubil în apă, la pH 6,5 și la 37 °C.

         (4)  Detaliile privind metodele de analiză sunt disponibile la următoarea adresă a laboratorului de referință al Uniunii Europene în materie de aditivi pentru hrana animalelor: www.irmm.jrc.be/eurl-feed-additives.


title: Regulamentul de punere în aplicare (UE) nr. 95/2013 al Comisiei din 1 februarie 2013 privind autorizarea unui preparat de Pediococcus acidilactici CNCM MA 18/5M ca aditiv furajer pentru toți peștii în afară de salmonide (titularul autorizației Lallemand SAS)  Text cu relevanță pentru SEE

text:
               2.2.2013

               RO

               Jurnalul Oficial al Uniunii Europene

               L 33/19

         REGULAMENTUL DE PUNERE ÎN APLICARE (UE) NR. 95/2013 AL COMISIEI
   din 1 februarie 2013
   privind autorizarea unui preparat de Pediococcus acidilactici CNCM MA 18/5M ca aditiv furajer pentru toți peștii în afară de salmonide (titularul autorizației Lallemand SAS)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:

               (1)

               Regulamentul (CE) nr. 1831/2003 prevede autorizarea aditivilor destinați hranei animalelor, precum și motivele și procedurile de acordare a unei astfel de autorizații.

               (2)

               A fost depusă o cerere de autorizare pentru o nouă utilizare a unui preparat de Pediococcus acidilactici CNCM MA 18/5M, în conformitate cu articolul 7 din Regulamentul (CE) nr. 1831/2003. Cererea respectivă a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.

               (3)

               Cererea se referă la autorizarea unei noi utilizări a Pediococcus acidilactici CNCM MA 18/5M ca aditiv furajer pentru toți peștii, în vederea clasificării în categoria „aditivi zootehnici”.

               (4)

               Utilizarea Pediococcus acidilactici CNCM MA 18/5M a fost autorizată pe termen nelimitat în cazul puilor pentru îngrășare, prin Regulamentul (CE) nr. 1200/2005 al Comisiei (2), și în cazul porcilor pentru îngrășare, prin Regulamentul (CE) nr. 2036/2005 al Comisiei (3), și pentru o perioadă de 10 ani în cazul salmonidelor și creveților, prin Regulamentul (CE) nr. 911/2009 al Comisiei (4), în cazul purceilor înțărcați, prin Regulamentul (UE) nr. 1120/2010 al Comisiei (5), și pentru găinile ouătoare, prin Regulamentul (UE) nr. 212/2011 al Comisiei (6).

               (5)

               Autoritatea Europeană pentru Siguranța Alimentară (denumită în continuare „autoritatea”) a concluzionat în avizul său din 11 septembrie 2012 (7) că, în condițiile de utilizare propuse, Pediococcus acidilactici CNCM MA 18/5M are potențialul de a produce un efect benefic asupra dezvoltării pentru toți peștii prin creșterea procentului de pești bine conformați și reducerea gradului de deformare a oaselor.

               (6)

               Evaluarea Pediococcus acidilactici CNCM MA 18/5M arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestui preparat ar trebui să fie autorizată, conform anexei la prezentul regulament.

               (7)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Preparatul menționat în anexă, aparținând categoriei „aditivi zootehnici” și grupului funcțional „alți aditivi zootehnici”, este autorizat ca aditiv în hrana animalelor, în condițiile precizate în anexa respectivă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 1 februarie 2013.

            Pentru Comisie

            Președintele

         José Manuel BARROSO

      (1)  JO L 268, 18.10.2003, p. 29.

      (2)  JO L 195, 27.7.2005, p. 6.

      (3)  JO L 328, 15.12.2005, p. 13.

      (4)  JO L 257, 30.9.2009, p. 10.

      (5)  JO L 317, 3.12.2010, p. 12.

      (6)  JO L 59, 4.3.2011, p. 1.

      (7)  EFSA Journal 2012; 10(9):2886.

      ANEXĂ

                  Numărul de identificare al aditivului

                  Numele titularului autorizației

                  Aditiv

                  Compoziție, formulă chimică, descriere, metodă analitică

                  Specia sau categoria de animale

                  Vârsta maximă

                  Conținutul minim

                  Conținutul maxim

                  Alte dispoziții

                  Sfârșitul perioadei de autorizare

                  Unități de activitate/kg de furaj complet cu un conținut de umiditate de 12 %

                     Categoria aditivi zootehnici. Grup funcțional: alți aditivi zootehnici (au un efect pozitiv asupra creșterii).

                  4d1712

                  Lallemand SAS

                     Pediococcus acidilactici CNCM MA 18/5M

                                 Compoziția aditivului

                              Preparat de Pediococcus acidilactici CNCM MA 18/5M care conține minimum 1 × 1010 UFC/g de aditiv

                                 Caracterizarea substanței active

                              Celule viabile de Pediococcus acidilactici CNCM MA 18/5 M

                                 Metode analitice
                                  (1)

                                          Numărare: metoda dispersiei pe placă prin folosirea agar MRS (EN 15786:2009)

                                          Identificare: electroforeză în gel în câmp pulsatil (PFGE)

                  Toți peștii în afară de salmonide

                  —

                  1 × 109

                  —

                              1.

                              În instrucțiunile de utilizare a aditivului și a preamestecului se indică temperatura de depozitare, durata de conservare și stabilitatea la granulare.

                              2.

                              Pentru siguranță: în timpul manipulării, utilizatorii trebuie să poarte mască de protecție respiratorie, ochelari de protecție și mănuși.

                  22 februarie 2023

         (1)  Detaliile privind metodele analitice sunt disponibile la următoarea adresă a laboratorului de referință: http://irmm.jrc.ec.europa.eu/EURLs/EURL_feed_additives/Pages/index.aspx